ddrg/super_eurlex huggingface dataset:
Virallinen lehti nro C 297 , 15/10/1999 s. 0069



KIRJALLINEN KYSYMYS E-3370/98 esittäjä(t): Graham Watson (ELDR) komissiolle (16. marraskuuta 1998) Aihe: Myanmarin Karen -kansa Onko komissio tutustunut ILO:n äskettäiseen Myanmaria koskeneeseen kertomukseen? Mihin toimiin se aikoo ryhtyä? Komission jäsenen Manuel Maríninkomission puolesta antama vastaus (4. joulukuuta 1998) Tilanteen jatkuva heikkeneminen Myanmarissa on käynyt selvästi ilmi Rangoonissa sijaitsevien edustustojen päälliköiden kertomuksista ja muista lähteistä, kuten kansainvälisen työjärjestön kertomuksesta. Pakkotyön laajamittaisesta käytöstä sekä vaalien perusteella muodostetun opposition ja kansallisen demokratialiiton NLD:n johtajan Daw Aung Sang Suu Kyin voimakkaasta häirinnästä on olemassa selviä merkkejä. Siviiliväestön huono kohtelu, teloitukset ilman tuomiota ja laajat ohjelmat, joissa ihmiset pakotetaan siirtymään asuinpaikaltaan, ovat valtiollisen rauhan ja kehityksen neuvoston (SPDC) jokapäiväistä toimintaa. Luxemburgissa 26. lokakuuta 1998 kokoontunut yleisten asioiden neuvosto pohti jälleen kerran Myanmarin sisäisen tilanteen heikkenemistä ja ilmaisi syvän huolestuneisuutensa siitä, etteivät Myanmarin viranomaiset ole reagoineet myönteisellä tavalla demokratian ja ihmisoikeuksien sekä kansallisen sovinnon edistämistä koskeviin toistuviin pyyntöihin. Tämän vuoksi neuvosto vahvisti unionin yhteistä kantaa(1) ja jatkoi sen soveltamisaikaa, jonka oli tarkoitus päättyä 28. lokakuuta 1998, kuudella kuukaudella huhtikuun 28. päivään 1999. Uuteen yhteiseen kantaan(2) sisältyy viisumikiellon laajentaminen siten, että se koskee selvästi myös kauttakulkuviisumeja sekä kattaa myös Myanmarin viranomaisille matkailutarkoituksiin myönnettävät viisumit varmistaen, että kieltoa sovelletaan tiukasti kaikkiin SPDC:n ja armeijan yksittäisiin jäseniin ja näiden perheisiin. Lisäksi toistetaan Daw Aung Suu Kyin esittämä näkemys, että nykyisessä tilanteessa matkailijoiden ei pitäisi matkustaa Myanmariin. (1) EYVL L 287, 8.11.1996. (2) 98/303/YUTP.
Virallinen lehti nro C 297 , 15/10/1999 s. 0124



KIRJALLINEN KYSYMYS E-4031/98 esittäjä(t): Honório Novo (GUE/NGL) komissiolle (8. tammikuuta 1999) Aihe: Naudanlihan tuonti ja kolmansissa maissa tuotettu rehu Viimeaikaisesta portugalilaisen naudanlihan vientikiellosta johtuen Portugalin hallitus päätti asettaa voimaan aikaisemmin rehun tuotantokiellon koskien rehuja, joiden valmistuksessa on käytetty naudoista peräisin olevia aineksia tai niiden johdannaisia. Kuten julkisesti on ilmoitettu, tuotantokiellon pitäisi olla pakollinen koko EU:ssa 1. tammikuuta 1999 lähtien. Voiko komissio ilmoittaa, 1. onko kolmansista maista peräisin olevan elävän tai teurastetun naudanlihan tuonti sallittua 1. tammikuuta 1999 alkaen? Monissa maissa nautakarjaa ruokitaan edelleen rehulla, jossa on käytetty naudoista peräisin olevia aineksia tai niiden johdannaisia. Miten komissio aikoo valvoa nautojen ruokintaa kolmansissa maissa? 2. Onko samasta päivämäärästä alkaen sallittua tuoda rehua, jonka valmistuksessa on käytetty eläinkunnan tuotteita ja niiden johdannaisia? Miten komissio aikoo valvoa eri tyyppisten tuotavien rehujen tuotantoa? Komission jäsenen Franz Fischlerinkomission puolesta antama yhteinen vastaus kirjallisiin kysymyksiinE-4030/98 ja E-4031/98 (24. helmikuuta 1999) BSE-tautiin ja nisäkkäistä saatuja valkuaisaineita sisältävään ruokintaan liittyvistä tietyistä suojatoimenpiteistä 27 päivänä kesäkuuta 1994 tehdyssä komission päätöksessä 94/381/EY(1) kielletään nisäkkäistä peräisin olevan valkuaisaineen syöttäminen märehtijöille yhteisössä. Tätä kieltoa sovelletaan sekä yhteisössä tuotettuihin että kolmansista maista tuotuihin rehuihin. Yhteisön nykyisessä lainsäädännössä ei ole sääntöjä, joilla kiellettäisiin nautaperäisiä aineksia sisältävän rehun syöttäminen muille kuin märehtijöille tai valvottaisiin tällaisen rehun antamista muille kuin märehtijöille. Komissio ei ole myöskään ehdottanut tällaisten sääntöjen antamista muilla kuin sellaisilla alueilla, joilla tarttuvien spongiformisten enkefalopatioiden (TSE) riski on suurin. Eräät jäsenvaltiot, esimerkiksi Portugali ja Yhdistynyt kuningaskunta, ovat kieltäneet nisäkkäistä (naudat mukaan lukien) peräisin olevaa valkuaista sisältävän rehun käytön kotieläinten ruokinnassa koko valtion alueella. Nykyisin on käytössä suojatoimenpiteitä, joilla kielletään naudoista peräisin olevia aineksia sisältävän rehun vienti näistä kahdesta jäsenvaltiosta muihin jäsenvaltioihin. Komissio on esittänyt samanlaisia sääntöjä korkeimman TSE-riskin alueille parlamentille ja neuvostolle antamassaan ehdotuksessa asetukseksi tiettyjen tarttuvien spongiformisten enkefalopatioiden ehkäisyä ja valvontaa koskevista säännöistä(2). (1) EYVL L 172, 7.7.1994. (2) KOM(98) 623 lopullinen.
KIRJALLINEN KYSYMYS E-3891/98

esittäjä(t): Odile Leperre-Verrier (ARE) komissiolle

(4. tammikuuta 1999)

Aihe: Nuorisovaihto Latinalaisen Amerikan maiden kanssa Nuorten Eurooppa -ohjelmassa

Voisiko komissio antaa selvityksen Latinalaisen Amerikan maiden kanssa Nuorten Eurooppa -ohjelmassa toteutetusta nuorisovaihdosta ja täsmentää, mitä toimia on tuettu ja missä maissa?

Voisiko se lisäksi ilmoittaa, mikä tämän toiminnan tulevaisuus on uuden Nuorten Eurooppa -ohjelman yhteydessä? Saavatko Latinalaisen Amerikan hyväksi toteutettavat toimet edelleen tukea eurooppalaiseen vapaaehtoispalveluohjelmaan yhdistämisen yhteydessä?

Komission jäsenen Edith Cressoninkomission puolesta antama vastaus

(23. helmikuuta 1999)

Komisso on vuodesta 1992 lähtien tukenyt nuorisovaihtoa ja nuorisovaihdon tukitoimia Latinalaisen Amerikan maiden kanssa. Vuoteen 1994 saakka nämä toiminnot luokiteltiin nuorisoalalla toteutettaviksi ensisijaisiksi toimiksi. Vuonna 1995 kolmansien maiden kanssa toteutettava nuorisovaihto sisällytettiin Nuorten Eurooppa -ohjelmaan.

Eurooppalaiset kansalaisjärjestöt ovat vuodesta 1993 lähtien olleet hyvin kiinnostuneita nuorten vapaaehtoistyön tukemisesta kyseisissä maissa. Alussa hakemuksia tuli erityisesti Pyreneiden niemimaan järjestöiltä, mutta vähitellen innostus laajeni kaikkiin jäsenvaltioihin, myös Saksaan ja Pohjoimaihin. Vaihdossa on oltava mukana aina vähintään kaksi Latinalaisen Amerikan maata, ja vaihdon avulla onkin kyetty vaihtamaan kokemuksia ja solmimaan suhteita Latinalaisen Amerikan kansalaisjärjestöjen kanssa. Joissakin Latinalaisen Amerikan maissa nuorisovaihto on merkittävästi edistänyt yhteiskunnan demokratisointia, rauhanprosessia sekä nuorisopolitiikan ja nuorisoa koskevien rakenteiden laatimista.

Vuonna 1998 komissio sai 78 rahoitushakemusta, jotka liittyivät nuoriso-ohjaajien koulutukseen tai nuorisovaihtoon Latinalaisessa tai Keski-Amerikassa. Hakemuksista hyväksyttiin 31, ja rahoitusta myönnettiin yhteensä 900 000 euroa. Lisäksi vuonna 1996 käynnistetyn pilottihankkeen ja vuonna 1998 perustetun nuorten eurooppalaisten vapaaehtoistyötä koskevan ohjelman myötä on sijoitettu 55 nuorta eurooppalaista vapaaehtoista Latinalaisessa tai Keski-Amerikassa toteuttaviin hankkeisiin.

Koska yhteisön ja kyseisten maiden välisissä yhteistyösopimuksissa on nykyään lausekkeita yleissivistävästä ja ammatillisesta koulutuksesta sekä nuorisoalasta, komissio tarkastelee mahdollisuutta vahvistaa yhteistyötä nuorisoalalla erityisesti nuorten vapaaehtoistyöstä vastaavien paikallisten tahojen kanssa sekä kehittämällä järjestötoimintaa Mercosur-maiden, Andien ryhmän maiden ja Keski-Amerikan maiden välisten alueellisten sopimusten yhteydessä.
Virallinen lehti nro C 297 , 15/10/1999 s. 0089



KIRJALLINEN KYSYMYS P-3623/98 esittäjä(t): Hilde Hawlicek (PSE) komissiolle (24. marraskuuta 1998) Aihe: Rajojen yli sovellettavia kiinteitä kirjojen hintoja koskevan tutkimuksen laatijan valintamenettely Esitin komissiolle 1. heinäkuuta 1998 kysymyksen (P-2184/98(1)), jossa tiedustelin, mille taholle komissio on antanut tehtäväksi laatia tutkimuksen rajojen yli sovellettavista kirjojen kiinteistä hinnoista Euroopan kielialueilla. Komission jäsen Oreja antoi 11. syyskuuta seuraavan vastauksen: "Virallisessa lehdessä on annettu kiinnostuksen osoittamista koskeva pyyntö, jonka perusteella käynnistettiin rajoitettu tarjouskilpailu(2). Menettelyn eri vaiheiden päätyttyä selvityksen laatijaksi valittiin konsultointiyritys Euromonitor Consultancy". Edellä mainitusta virallisesta lehdestä ei kuitenkaan ole useammallakaan yrittämällä löytynyt tällaista kohtaa, joten kysyn seuraavaa: Miksi asiasta järjestettiin ainoastaan rajoitettu tarjouskilpailu? Millä tavoin kilpailu oikeastaan oli rajoitettu ja miksi kyseistä viitettä ei löydy virallisesta lehdestä? Voiko komissio liittää vastaukseensa tarjouskilpailun tarkan sanamuodon? Komission jäsenen Marcelino Orejankomission puolesta antama vastaus (5. helmikuuta 1999) Sopimuskumppani valittiin vakiintuneen valinta- ja ratkaisumenettelyn mukaisesti. Komission on ennen sopimuksen tekemistä esitettävä kilpailukutsu. Kyseisen sopimuksen aiheen (kirjoihin ja lukemiseen liittyvien taloudellisten ja kulttuuristen näkökohtien tutkimus) erityisyys huomioon ottaen komissio päätti käyttää sellaisille luonnollisille ja oikeushenkilöille suunnattua rajoitettua menettelyä, jotka ovat osoittaneet erityisen kelpoisuutensa vastauksissaan Euroopan yhteisöjen virallisessa lehdessä(3) asianmukaisesti julkaistuun kiinnostuksenilmaisupyyntöön. Tällaisen menettelyn, joka on yleisesti käytössä silloin kun sopimuksen arvo alittaa määrätyn tason, etuna on myös nopeus, johon komissio pyrki neuvoston erityisestä toivomuksesta. Tämä huomioon ottaen esitettiin marraskuussa 1997 tarjouspyyntö, jonka ilmoituksen jäljennös on toimitettu suoraan arvoisalle parlamentin jäsenelle sekä parlamentin sihteeristöön. (1) EYVL C 118, 29.4.1999, s. 40. (2) EYVL S 153, 8.8.1997. (3) EYVL S 153, 8.8.1997.
Virallinen lehti nro C 320 , 06/11/1999 s. 0067



KIRJALLINEN KYSYMYS E-3701/98 esittäjä(t): Gerhard Hager (NI) komissiolle (7. joulukuuta 1998) Aihe: Edessä oleva työvoimapula Komission jäsen Gradin lainasi oikeus- ja sisäasiainneuvoston epävirallisessa kokouksessa Wienissä tutkimusta, jossa sanottiin, että "vaikka unionissa on nykyään 18 miljoonaa työtöntä, sitä saattaa kohdata 20 vuodessa työvoimapula". 1. Lainasinko komission jäsentä oikein ja vahvistaako hän tämän lausuman? 2. Jos näin on, voiko komission jäsen ilmoittaa tutkimuksen tarkan nimen, sen tekijän ja sen julkaisupaikan? Komission jäsenen Anita Gradininkomission puolesta antama vastaus (25. tammikuuta 1999) Komissio vahvistaa oikeus- ja sisäasiainneuvoston epävirallisessa kokouksessa (Wien, 29.-30. lokakuuta 1998) annetun lausunnon, joka koskee väestönkehitystä Euroopan unionissa ja jäsenyyttä hakeneissa valtioissa seuraavien 15-20 vuoden aikana. Tämä lausuma perustui "Väestöraporttiin"(1), komission tekemään ja vuonna 1998 julkaisemaan tutkimukseen(2). Tutkimus keskittyy väestönkehityksen vaikutukseen työmarkkinoilla Euroopan yhteisössä ja jäsenyyttä hakeneissa valtioissa. Menneen ja nykyisen väestönkehityksen perusteella näyttää siltä, että Euroopan yhteisön väestönkasvu hidastuu huomattavasti seuraavien 15-20 vuoden aikana, ja että ennen kaikkea niin sanotun aktiiviväestön (24-64-vuotiaat) määrä vähenee, erityisesti vuosina 2005-2015. Tällainen aktiiviväestön väheneminen voisi tasoittaa nykyisillä työmarkkinoilla vallitsevaa kysynnän ja tarjonnan välistä epätasapainoa. Komissio lähettää kyseisen tutkimuksen suoraan arvoisalle parlamentin jäsenelle sekä parlamentin sihteeristöön. (1) KOM(97) 361 lopullinen. (2) ISDN-92-8280873-4.
Virallinen lehti nro C 320 , 06/11/1999 s. 0080



KIRJALLINEN KYSYMYS E-3841/98 esittäjä(t): Luigi Moretti (NI) komissiolle (22. joulukuuta 1998) Aihe: Euroopan ääriliikkeistä tehty julkaisu Koska huomaan, että Euroopan ääriliikkeistä on komission rahallisella tuella julkaistu kirja, tiedustelisin seuraavaa: 1. kuinka monen kappaleen painos yllä mainitusta kirjasta on otettu, 2. kuinka monella kielellä, 3. kuinka suuri osuus komissiolla on sen rahoituksesta, 4. kenen tehtävänä on ollut arvioida, onko asianmukaista myöntää kirjalle yhteisön rahoitus ja mitkä ovat olleet myöntämisen perusteet? Komission jäsenen Pádraig Flynninkomission puolesta antama vastaus (25. helmikuuta 1999) 1. "Extremists in Europe" -julkaisua, joka käsittelee erityisesti islamilaista fundamentalismia ja sen verkostoja Euroopassa, on painettu 2 000 kappaletta. 2. Julkaisu on ilmestynyt englanniksi ja ranskaksi (1 000 kappaletta kummallakin kielellä). 3. Komission rahoitusosuus oli 39 160 euroa. 4. Julkaisulle haettiin vuonna 1997 tukea rasismin torjuntaan liittyviä toimia koskevan budjettikohdan B3-4114 määrärahoista. Vuodesta 1993 on Euroopan parlamentin aloitteesta talousarvion selvitysosaan sisällytetty vuosittain määräraha Euroopan rasismin ja antisemitismin tutkimus- ja toimintakeskuksen rasismin vastaisten toimien rahoittamiseksi. Kyseinen julkaisu on tämän keskuksen tuottama.
Virallinen lehti nro C 325 , 12/11/1999 s. 0010



KIRJALLINEN KYSYMYS E-3417/98 esittäjä(t): Amedeo Amadeo (NI) komissiolle (24. marraskuuta 1998) Aihe: Harvinaiset sairaudet Lopultakin on Euroopassa aloitettu keskustelu harvinaisista sairauksista ja niiden hoitamiseen tarkoitetuista lääkkeistä. Monikaan ei tiedä, että harvinaiset sairaudet itse asiassa tunnetaan hyvin, mutta niitä esiintyy väestössä vähän (esim. nivelreuma, lupus erythematosus jne.). Eikö komissio pidä tarpeellisena, että eri jäsenvaltioissa suoritetaan vertaileva tutkimus? Kun tilanne on kartoitettu, eikö komissio katso, että olisi syytä toteuttaa yhteisiä aloitteita tämän tieteellisen ja sosiaalisen kysymyksen käsittelemiseksi kokonaisvaltaisesti? Komission jäsenen Pádraig Flynninkomission puolesta antama vastaus (11. helmikuuta 1999) Komission tiedonannossa ja ehdotuksessa harvinaisia sairauksia koskevasta toimintaohjelmasta vuosiksi 1999-2003(1) pyritään antamaan tietoa harvinaisista sairauksista erityisesti niihin sairastuneille, terveydenhuoltoalan henkilöstölle sekä tutkijoille. Lisäksi toimintaohjelmalla pyritään perustamaan, edistämään ja lujittamaan vapaaehtoisia tukiryhmiä, jotka tukevat harvinaisten sairauksien kanssa suoraan tai välillisesti tekemisissä olevia ihmisiä, ja huolehtimaan tautiklusteriongelman tehokkaasta käsittelystä, mikä on ratkaisevan tärkeää harvinaisten sairauksien osalta. Yhteispäätösmenettely (sovittelu) on ehdotuksen osalta yhä käynnissä. Kunhan neuvosto ja parlamentti hyväksyvät ohjelman, komitea voi aloittaa sen täytääntönpanon vuonna 1999, kuten ehdotuksessa todettiin. Komissio ei voinut vuonna 1998 toteuttaa vertailevaa tutkimusta harvinaisten sairauksien tilanteesta jäsenvaltioissa, sillä budjettivallan käyttäjä esti budjettikohdan B3-4304 (terveys ja hyvinvointi) toteuttamisen harvinaisia sairauksia koskevien valmistelevien toimien osalta. (1) KOM(97) 225 lopullinen.
Virallinen lehti nro C 297 , 15/10/1999 s. 0091



KIRJALLINEN KYSYMYS E-3647/98 esittäjä(t): Amedeo Amadeo (NI) komissiolle (3. joulukuuta 1998) Aihe: Petokset yhteisön sisällä ja poliittinen korruptio Italialaisen Panorama-viikkolehden marraskuun 5. päivän numerossa kerrottiin Euroopan yhteisön humanitaarisen avun toimistossa (ECHO) sattuneesta pakolaisavustuksiin kohdistuneesta varkaustapauksesta. Toimiston pitäisi valvoa yhteisön toimien tehokkuutta; viime kuukausina Euroopan yhteisön humanitaarisen avun toimistosta on toimitettu apua Bosniaan, Suurien järvien alueelle ja Kurdistaniin. Kyse on erittäin tärkeästä työstä, toimiston budjetti on kolminkertaistunut, ja tällä hetkellä valvottavana ja tarkistettavana on yli 1 400 hanketta. Tähän tarkoitukseen on ostettu palveluja Perry-Lux -nimiseltä yritykseltä, jonka toimia parhaillaan tutkitaan tuomioistuimessa Luxemburgissa. Kyseinen yritys tuli julkisuuteen komission jäsenen Édith Cressonin hammaslääkäriä koskevan Bertholet-jutun yhteydessä. Petosten torjunnan koordinointiyksikössä (UCLAF) tutkitaan tällä hetkellä yhteisön humanitaarisen avun toimiston johtajan toimia samaiselle Perry-Luxille annettujen useamman toimeksiannon vuoksi, joista vuodelta 1993 peräisin olevat ovat tällä hetkellä kadoksissa, eräät 500 miljoonan ecun (500 miljardin liiran) arvoiset ovat jopa vääriä ja loput 2,3 miljoonan ecun arvoiset vielä tutkittavana. Onko komission mielestä suotavaa puuttua näihin paljastuksiin selvyyden saamiseksi?
Virallinen lehti nro C 320 , 06/11/1999 s. 0084



KIRJALLINEN KYSYMYS E-3876/98 esittäjä(t): Ernesto Caccavale (UPE) komissiolle (4. tammikuuta 1999) Aihe: Protektionismi ja vapaan kilpailun esteet Italian digitaalitelevisiomarkkinoilla Murdoch-televisioyhtiön tulo digitaalitelevisiomarkkinoille hiljattain perustetun News Corp Europe -yhtiön kautta sekä uuden yhtiön ja jo markkinoilla Stream-yhtiön kautta edustettuna olevan Telecom Italian välinen sopimusluonnos aiheuttivat Italiassa suurta kohua. News Corp Europe -yhtiön on tarkoitus toimia kahden olemassa olevan yritysrakenteen pohjalta: Telecom Italian Stream-yhtiön ja Canal Plus -yhtiön Telepiù ja D+ -kanavien pohjalta. Italian hallitus on suhtautunut erittäin kielteisesti Telecom Italian ja Murdochin väliseen sopimukseen, koska tällainen sopimus saattaisi italialaiset sopimuskumppanit molemmissa yritysrakenteissa toissijaiseen asemaan. Liikenneministeri Salvatore Cardinale on ilmaissut huolestuneisuutensa Murdochin suhteettomasta taloudellisesta vallasta ja vaikutuksesta, ja hän totesi, että "protektionistista" vaihetta tarvitaan, jotta Rai ja Mediaset kykenevät kehittämään omat tekniikkansa ja tulevat kilpailukykyisemmiksi muihin televisioyhtiöihin nähden. Edellä esitetyn perusteella, pyytäisin komissiota: - tarkistamaan, että Telecom Italian ja Murdoch-ryhmän välinen sopimus on täysin vapaan kilpailun sääntöjen mukainen; - vahvistamaan, onko Italian hallituksen "protektionistinen" asenne ristiriidassa Euroopan kilpailusääntöjen kanssa, ja jos näin on, antamaan yksityiskohtaisen selvityksen niistä toimista, joihin se aikoo ryhtyä. Komission jäsenen Karel Van Miertinkomission puolesta antama vastaus (8. helmikuuta 1999) Italian markkinoilla on tällä hetkellä kaksi maksullisten digitaalitelevisiopalvelujen alan toimijaa. Canal+ -yhtiön valvonnassa toimiva Tele+ tarjoaa maksullisia digitaalitelevisiopalveluja satelliittilähetyksinä ja hertsitaajuudella. Toistaiseksi vielä Telecom Italian valvonnassa oleva Stream tarjoaa digitaalitelevisiopalveluja kaapeli- ja satelliittilähetyksinä. Kilpailuasetelma on sellainen, että Tele+ on kiistattomasti johtavassa markkina-asemassa, koska sen hallussa on yli 90 prosenttia maksullisten televisiopalvelujen markkinoista. Tämä johtuu siitä, että se aloitti maksullisten televisiopalvelujen järjestelmätason toiminnan paljon aikaisemmin kuin Stream. Lisäksi sillä on nykyisin hallussaan kaikkein tärkeimmät levitysoikeudet, kuten oikeudet suurten amerikkalaisstudioiden tuottamien elokuvien ja merkittävimpien urheilutapahtumien levitykseen. Komissio seuraa tarkkaan markkinoiden kehitystä Murdoch-ryhmän tultua mukaan Stream-yhtiön toimintaan ja valvoo myös vastaisuudessa yhteisön kilpailusääntöjen noudattamista.
Virallinen lehti nro C 297 , 15/10/1999 s. 0074



KIRJALLINEN KYSYMYS P-3479/98 esittäjä(t): Luciano Vecchi (PSE) komissiolle (12. marraskuuta 1998) Aihe: Budjettikohdasta B7-6000 rahoitettavien kansalaisjärjestöjen hankkeiden hyväksyminen Yhteisen palvelun luominen ulkoista yhteistyötä koskeville hallinnon välineille on edelleen aiheuttanut tiettyä epätietoisuutta budjettikohdasta B7-6000 rahoitettujen kansalaisjärjestöjen yhteisrahoituksesta. Voisiko komissio kertoa, - mikä tulee olemaan yksikkö, joka allekirjoittaa kansalaisjärjestöjen kanssa tehtävät sopimukset komission puolesta ja siten päättää päätöksentekoprosessin? - kuinka taataan tiedonkulku yhteisen palvelun (jonka tehtäviin kuuluu mm. hankkeiden seuranta ja arviointi) ja PO VIII:n A4-yksikön välillä? Tämän yksikön pitäisi näiden arviointien perusteella luoda omat suhteensa kansalaisjärjestöihin. Komission jäsenen João de Deus Pinheironkomission puolesta antama vastaus (7. tammikuuta 1999) Kyseisten määrärahojen käyttöä koskevasta päätösmenettelystä vastaa kehitysyhteistyön pääosasto (PO VIII/A/4 - kansalaisyhteiskunta, kansalaisjärjestöt ja hajautettu yhteistyö) ja siihen osallistuvat maantieteelliset yksiköt sekä sen maan valtuuskunta, jossa projekti toteutetaan. Asian käsittely saatetaan päätökseen sopimuksen allekirjoituksella, joka tällä hetkellä kuuluu PO VIII A:n johtajan tehtäviin. Sopimuksen täytäntöönpano kuuluu yksikölle Service Commun Relex (yksikkö SCR/C/5 - kansalaisjärjestöt, elintarvikeapu, AIDS, ja väestökysymykset). PO VIII/A/4 ja SCR/C/5 ovat neuvotelleet keskinäisen tietojärjestelmän luomisesta, joka takaisi, että kaikki tärkeät arviointiperusteet, jotka voivat vaikuttaa kansalaisjärjestön valintakelpoisuudesta tehtävään päätökseen, ovat tarvittaessa käytettävissä. Arviointiraportit lähetetään aina PO VIII/A/4:n tietoon. Lisäksi näiden kahden yksikön välillä on kuukausittain kokouksia kummankin yksikön päällikön johdolla, mikä varmistaa riittävän tiedonkulun.
KIRJALLINEN KYSYMYS E-4039/98

esittäjä(t): Antonios Trakatellis (PPE) komissiolle

(13. tammikuuta 1999)

Aihe: Yhteisön lainsäädännön rikkominen ja kaupan sujuvuuden parantaminen Kreikassa

Komissio ilmoitti minulle vastauksessaan kysymykseeni (P-2344/98, 5.8.1998)(1), että tiettyjä elintarvikkeita (maitotuotteet, oliiviöljy, pakatut hedelmämehut, hunaja ja pakatut lihatuotteet) koskeva, eri maantieteellisiltä alueilta peräisin olevien ainesosien sekoittamisen kieltävä kreikkalainen laki 2538/97 rikkoo EY:n perustamissopimuksen 30 artiklan ja sitä seuraavien artiklojen säännöksiä. Tämän seurauksena komissio käynnisti rikkomusta käsittelevän menettelyn pyytäen selvitystä asiasta. Vuosi lakiäänestyksen jälkeen kyseinen laki on edelleen voimassa ja aiheuttaa epävarmuutta tuottajissa ja yrittäjissä sekä vaikeuttaa tuotantoa ja tuotteiden markkinointia.

Miten on mahdollista, että Kreikan viranomaiset, jotka ovat tunnustaneet rikkomuksen ja ovat ilmoittaneet kirjallisesti viime heinäkuussa komissiolle, että "Kreikan parlamentin ehdottaman muutoksen on määrä kumota kyseessä olevat säännökset" (kuten komissio ilmoitti minulle vastauksessaan kysymykseeni), eivät ole tähän mennessä tehneet asialle mitään?

Voiko komissio olla puuttumatta kyseiseen rikkomukseen ja miksi se ei ole ryhtynyt toimiin valvoakseen Kreikan viranomaisten antamien lain kumoamista koskevien vakuutusten täytäntöönpanoa, vaikka voimassaolevan lain edellyttämät tarkastukset, sanktiot ja rangaistukset aiheuttavat hämmennystä markkinoilla?

Mitä komissio aikoo tehdä poistaakseen välittömästi kyseisen lain aiheuttaman kauppaa haittaavan epävarmuuden tilan? Mitä komissio aikoo tehdä parantaakseen kaupan sujuvuutta ja toisaalta parantaakseen yritysten mahdollisuuksia toimintansa suunnitteluun Kreikassa?

Komission jäsenen Martin Bangemanninkomission puolesta antama vastaus

(24. helmikuuta 1999)

Kreikan viranomaiset ovat ilmoittaneet 9. marraskuuta 1998 päivätyssä kirjeessä valmistelevansa sellaisen oikeudellisen tekstin hyväksymistä, jolla kumotaan lain 2538/97 kiistanalaiset säännökset. Tämä oikeudellinen teksti on tarkoitus hyväksyä vuoden 1999 aikana. Mainittuja lain 2538/97 säännöksiä ei myöskään ole tarkoitus soveltaa kumoavan oikeudellisen tekstin valmistelutyön aikana.

Komissio lähetti 30. tammikuuta 1999 Kreikan viranomaisille uuden kirjeen, jossa heitä pyydettiin (i) täsmentämään, milloin säädös on tarkoitus hyväksyä ja (ii) varmentamaan, että valvonnasva vastaaville viranomaisille ja asianomaisille talouden toimijoille on tiedotettu siitä, ettei lain 2538/97 mainittuja säännöksiä sovelleta.

(1) EYVL C 13, 18.1.1999, s. 157.